Ҳазҭалаз аҵарашықәс ҿыц ицәырнагеит имаҷымкәа ауадаҩрақәа арҵага шәҟәқәа ирыдҳәалан.
07.09.2016
Ҳазҭалаз аҵарашықәс ҿыц ицәырнагеит имаҷымкәа ауадаҩрақәа арҵага шәҟәқәа ирыдҳәалан. Ашколқәа рҿы иҟоуп аклассқәа ахәыҷқәа рхатәы бызшәазы ашәҟәқәа зынӡаск иахьырмоуз. Ари аҭагылазаашьа аҭаацәа агәынамӡара рызцәырнагоит. Иҟоу ауадаҩра зыхҟьаз, насгьы азҵаара аныӡбахо атәы, ҳкорреспондент ланҵамҭаҿы.
Аҟәатәи аҧшьбатәи абжьаратә школ абиблиотека аусзуҩ Асҭанда Кәыҵниаҧҳа аҵарашықәс ишалагаз, арҵагашәҟәқәа аклассқәа рахь реихшара даҿуп. Лара ибзиан илдыруеит ахәыҷқәа ирку ашәҟәқәа рҭагылазаашьа зеиҧшроу. Акыршықәсқәа зхыҵуа арҵагашәҟәқəа ахәыҷқәа идуркыртә иҟам, аха уигь ишакәхалак еидкылан, ахәыҷы зынӡаск ашәҟәы имоур аасҭа ҳәа азыӡбаны ирызшан, иара уигь ахьазымхаз ыҟоуп. Аҭаацәа ахәыҷқәа аурок рҵарцаз иақәҭыхны ирзыҟарҵоит.
Аҩбатәи акласс азы Аҧсуа аҧхьара адагьы, иҟоуп егьырҭ арҵагашәҟәқәа разымхарагьы. Аурыс бызшәа, Ҳазну адунеи уҳәа аиҳарак алагарҭатә школқәа ирҭаху амаҭәарқәа рзы. Макьана ашколтә ҧсҭазаареи аҵарадырреи ргәыбылра зымкыц ахәыҷқәа ари аҭагылазаашьа аҵара ргәы ахнаршәар алшоит.
Убри аан ахәыҷқәа ирзыршоит сынтәа зҭыжьра алыршахаз арҵагашәҟәқәа ааба, урҭ рхыҧхьаӡара фнызқь- аанызқь рҟынӡа иҟоуп, ашколқәа зегьы рызхара ҭыжьуп. Макьана занапаҟны измауц ироураны иҟоуп. Абиблиотека аусзуҩцәа ашколқәа рҿы иазымхо ашәҟәқәа рсиа шьақәыргылан аҵара усбарҭахь ирышьҭуеит, ус ауп ишеилкаахо аҭыжьреи аиҭаҭыжьреи рахь иазырхиатәу арҵагашәҟәқәа. Аҵареи аҭҵаарадырреи рминистрраҿы ашколқәа рҿы иҟоу ауадаҩра атәы рдыруеит. Аҵара аминистр ихаҭыҧуаҩ Медеиа Ченгьелиа илҳәоит, арҵагашәҟәқәа разымхаразы иҟоу апроблема иаарласны ишыӡбахо.
Адунеи зегь аҿы аҵарадырра ацхыраареи ахшыҩзышьҭреи анарҭо аамҭазы, ҳтәылаҿы ахатәы бызшәазы арҵагашәҟәқәа разымхара аҭыҧ амамзароуп.
Альбина Жьиҧҳа, Ельдар Дамиров ,АТ
1095
Ҳазҭалаз аҵарашықәс ҿыц ицәырнагеит имаҷымкәа ауадаҩрақәа арҵага шәҟәқәа ирыдҳәалан. Ашколқәа рҿы иҟоуп аклассқәа ахәыҷқәа рхатәы бызшәазы ашәҟәқәа зынӡаск иахьырмоуз. Ари аҭагылазаашьа аҭаацәа агәынамӡара рызцәырнагоит. Иҟоу ауадаҩра зыхҟьаз, насгьы азҵаара аныӡбахо атәы, ҳкорреспондент ланҵамҭаҿы.
Аҟәатәи аҧшьбатәи абжьаратә школ абиблиотека аусзуҩ Асҭанда Кәыҵниаҧҳа аҵарашықәс ишалагаз, арҵагашәҟәқәа аклассқәа рахь реихшара даҿуп. Лара ибзиан илдыруеит ахәыҷқәа ирку ашәҟәқәа рҭагылазаашьа зеиҧшроу. Акыршықәсқәа зхыҵуа арҵагашәҟәқəа ахәыҷқәа идуркыртә иҟам, аха уигь ишакәхалак еидкылан, ахәыҷы зынӡаск ашәҟәы имоур аасҭа ҳәа азыӡбаны ирызшан, иара уигь ахьазымхаз ыҟоуп. Аҭаацәа ахәыҷқәа аурок рҵарцаз иақәҭыхны ирзыҟарҵоит.
Аҩбатәи акласс азы Аҧсуа аҧхьара адагьы, иҟоуп егьырҭ арҵагашәҟәқәа разымхарагьы. Аурыс бызшәа, Ҳазну адунеи уҳәа аиҳарак алагарҭатә школқәа ирҭаху амаҭәарқәа рзы. Макьана ашколтә ҧсҭазаареи аҵарадырреи ргәыбылра зымкыц ахәыҷқәа ари аҭагылазаашьа аҵара ргәы ахнаршәар алшоит.
Убри аан ахәыҷқәа ирзыршоит сынтәа зҭыжьра алыршахаз арҵагашәҟәқәа ааба, урҭ рхыҧхьаӡара фнызқь- аанызқь рҟынӡа иҟоуп, ашколқәа зегьы рызхара ҭыжьуп. Макьана занапаҟны измауц ироураны иҟоуп. Абиблиотека аусзуҩцәа ашколқәа рҿы иазымхо ашәҟәқәа рсиа шьақәыргылан аҵара усбарҭахь ирышьҭуеит, ус ауп ишеилкаахо аҭыжьреи аиҭаҭыжьреи рахь иазырхиатәу арҵагашәҟәқәа. Аҵареи аҭҵаарадырреи рминистрраҿы ашколқәа рҿы иҟоу ауадаҩра атәы рдыруеит. Аҵара аминистр ихаҭыҧуаҩ Медеиа Ченгьелиа илҳәоит, арҵагашәҟәқәа разымхаразы иҟоу апроблема иаарласны ишыӡбахо.
Адунеи зегь аҿы аҵарадырра ацхыраареи ахшыҩзышьҭреи анарҭо аамҭазы, ҳтәылаҿы ахатәы бызшәазы арҵагашәҟәқәа разымхара аҭыҧ амамзароуп.
Альбина Жьиҧҳа, Ельдар Дамиров ,АТ
Оцените новость:
+1
+2
+3
+4
+5
Сохраните ссылку или поделитесь с друзьями